కాంగో డెమొక్రాటికు రిపబ్లికు అధికారిక భాష ఫ్రెంచి. సాంప్రదాయకంగా కాంగో అనేక జాతి సమూహాల మధ్య అనుసంధాన భాషగా " లింగుయా ఫ్రాంకా " వీలు కల్పించింది. 2014 ఒ.ఐ.ఎఫ్. నివేదిక ప్రకారం 33 మిలియన్ కాంగో ప్రజలు (జనాభాలో 47%) ఫ్రెంచులో చదవడం, వ్రాయగలగడం చేయగలరు. రాజధాని నగరంలో కెన్షాసాలో 67% మంది పౌరులు చదవడం, వ్రాయడం చేయగలరు. 68.5% మాట్లాడటం, అర్థంచేసుకోవడం చేయగలరు.
దేశంలో సుమారు 242 భాషలు వాడుకలో ఉన్నాయి. అయితే నాలుగు భాషలు మాత్రమే జాతీయ భాషల హోదా ఉంది: కిటుబు ("కికొంగొ వై లేటా"), లింగాల, తిల్లుబా, స్వాహిలి. కొంతమందికి ఈ ప్రాంతీయ భాషలు, వాణిజ్య భాషలు మొదటి భాషలుగా వాడుకగా ఉన్నాయి. ఎక్కువ మంది ప్రజలకు వారి స్థానిక గిరిజన భాష తర్వాత రెండవ భాషగా వాడుకలో ఉంది. బెల్జియన్ వలసపాలనలో వలస సైన్యం " ఫోర్సు పబ్లిక్ " కు అధికారిక భాషగా ఉన్న లింగలా ఈ రోజు వరకు సాయుధ దళాలలో ప్రధాన భాష ఉంది. ఇటీవల తిరుగుబాటు తరువాత తూర్పున ఉన్న సైన్యంలో గణనీయమైన భాగంలో స్వాహిలీ భాషను ఉపయోగించబడుతూ ప్రాధాన్యత కలిగి ఉంది.

దేశం బెల్జియం కాలనీగా ఉన్నప్పుడు బెల్జియన్ వలసవాదులు ప్రాధమిక పాఠశాలల్లో నాలుగు జాతీయ భాషల బోధన, వాడుకను ప్రవేశపెట్టారు. ఫలితంగా యూరోపియన్ కాలనీల కాలంలో స్థానిక భాషలలో అక్షరాస్యతను కలిగి ఉన్న కొన్ని ఆఫ్రికన్ దేశాలలో ఇది ఒకటిగా మారింది. స్వాతంత్ర్యం తరువాత ఈ ధోరణిని మార్చారు. అన్ని స్థాయిలలో ఫ్రెంచి భాష ఏకైక భాషగా అవతరించింది. 1975 నుండి ప్రాధమిక విద్య మొదటి రెండు సంవత్సరాల్లో తిరిగి నాలుగు జాతీయ భాషలు ప్రవేశపెట్టబడ్డాయి. మూడో సంవత్సరం నుండి ఫ్రెంచి ఏకైక భాషగా మారింది. కానీ పట్టణ ప్రాంతాల్లోని అనేక ప్రాధమిక పాఠశాలలు మొదటి సంవత్సరం నుండి ఫ్రెంచి బోధనాభాషగా ఉన్న పాఠశాలలను ప్రారంభించారు.

భాషలు
మొబుటు , జైరే (1965–97)
బెల్జియన్ కాంగో (1908–60)
ఆర్ధికం , మౌలికసౌకర్యాలు